
Text rozhodnutia
Súd: Krajský súd Bratislava Spisová značka: 8Sa/102/2020 Identifikačné číslo súdneho spisu: 1020201446 Dátum vydania rozhodnutia: 30. 11. 2020 Meno a priezvisko sudcu, VSÚ: JUDr. Blanka Malichová ECLI: ECLI:SK:KSBA:2020:1020201446.1 Uznesenie Krajský súd v Bratislave v právnej veci žalobkyne: L.. U. M., nar. XX.XX.XXXX, bytom E. XXXX/XX, XXX XX V. V., zast. ADVOKÁTSKA KANCELÁRIA JUDr. Ján Segeč s.r.o., so sídlom Skuteckého č. 26, 974 01 Banská Bystrica, IČO: 47 258 039 proti žalovanému: Ministerstvo vnútra Slovenskej republiky, Pribinova 2, 812 72 Bratislava, o preskúmanie zákonnosti rozhodnutia č. SPSČ-PO3-2020/003081-003 zo dňa 13. augusta 2020 takto r o z h o d o l : Krajský súd v Bratislave p o s t u p u j e vec vedenú pod sp.zn. 8Sa/102/2020 miestne príslušnému Krajskému súdu v Banskej Bystrici. o d ô v o d n e n i e : 1. Dňa 19.10.2020 bola Krajskému súdu v Bratislave ako správnemu súdu doručená správna žaloba, v ktorej žalobkyňa navrhla, aby súd rozhodnutie žalovaného č. SPSČ-PO3-2020/003081-003 zo dňa 13.08.2020 (ďalej aj „napadnuté rozhodnutie“) ako aj jemu predchádzajúce rozhodnutie prvostupňového správneho orgánu č. SPOU-OSZ-52.811-1/2020-VZ zo dňa 26.05.2020 zrušil v celom rozsahu a vec vrátil prvostupňovému orgánu na ďalšie konanie. 2. Napadnutým rozhodnutím žalovaný podľa ust. § 59 ods. 2 zák.č. 71/ 1967 Zb. o správnom konaní v spojení s ust. § 84 ods. 4 písm. a/ zák. č. 328/2002 Z.z. o sociálnom zabezpečení policajtov a vojakov o zmene a doplnení niektorých zákonov v znení neskorších predpisov, zamietol v celom rozsahu odvolanie žalobkyne podané proti rozhodnutiu odboru sociálneho zabezpečenia sekcie personálnych a sociálnych činností a osobného úradu Ministerstva vnútra Slovenskej republiky č. SPOU-OSZ-52.811-1/2020-VZ zo dňa 26.05.2020 a toto rozhodnutie, ktorým bol žalobkyni od 01.03.2020 priznaný výsluhový dôchodok vo výške 867,52 eur mesačne, potvrdil. 3. Podľa § 6 ods. 1 zákona č. 162/2015 Z. z. Správny súdny poriadok (ďalej aj „SSP“), správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. 4. Podľa § 6 ods. 2 písm. c/ SSP, správne súdy rozhodujú v konaniach o správnych žalobách v sociálnych veciach. 5. Podľa § 10 SSP, na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 6. Podľa § 13 ods. 1 SSP, miestne príslušným je krajský súd, v ktorého obvode má sídlo orgán verejnej správy, ktorý rozhodol v prvom stupni, ak tento zákon neustanovuje inak. 7. Podľa § 13 ods. 3 SSP, v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c/ a d/ a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. 8. Podľa § 18 ods. 2 prvá veta SSP, ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. 9. Podľa § 97 SSP, ak tento zákon neustanovuje inak, správny súd kedykoľvek počas konania prihliada na to, či sú splnené procesné podmienky, za ktorých môže správny súd konať a rozhodnúť (procesné podmienky). 10. S poukazom na vyššie citované zákonné ustanovenia Krajský súd v Bratislave skúmal svoju miestnu príslušnosť na konanie. V zmysle ustanovenia § 13 ods. 3 SSP je na konanie o správnej žalobe v sociálnych veciach miestne príslušný krajský súd, v ktorého obvode má žalobkyňa adresu trvalého pobytu. 11. Súd postupuje vec v súlade s ust. § 18 ods. 2 SSP Krajskému súdu v Banskej Bystrici, vecne a miestne príslušnému na konanie o správnej žalobe v sociálnych veciach podľa ust. § 13 ods. 3 SSP, nakoľko mesto V. V., v ktorej sa podľa žaloby nachádza adresa trvalého pobytu žalobkyne, je podľa § 10 zákona č. 221/1996 Z. z. o územnom a správnom usporiadaní SR v spojení s nariadením vlády SR č. 258/1996 Z. z., ktorým sa vydáva zoznam obcí a vojenských obvodov tvoriacich jednotlivé okresy, okresom podľa ust. § 2 ods. 32 v spojení s § 3 ods. 5 písm. a/ zákona č. 371/2004 Z. z. o sídlach a obvodoch súdov SR patriacim do územnej pôsobnosti Okresného súdu V. V., ktorého obvod prislúcha do územnej pôsobnosti Krajského súdu v Banskej Bystrici. Poučenie: Proti tomuto uzneseniu kasačná sťažnosť nie je prípustná (§ 439 ods. 2 písm. d/ SSP).

